Nantzin Paula López

Nantzin Paula López se Nawatajtaketzani katka. Yaja nesik tik Witzapan, ne techan itukey tik kastiyaj: "Santo Domingo de Guzmán", tik Sentzunhat, tik Kuskatan, ne tunal se pual chikume (27), tik ne metzti se (1), tik ne shiwit se shikipil chiknawi tzunti ume pual kashtul nawi (1959). Yaja mikik ne tunal kashtul (15), tik ne metzti nawi (4), tik ne shiwit ume shikipil kashtul se (2016). Yaja se wey takwikani katka, wan yaja kiwawasujtuk miak itakwikalis. Ne itakwikalis ukchupi tikaktiwit itukey "Achtu At". Paula López: «Achtu At» (poesía/canción). https://lazebra.net/2016/04/01/paula-lopez-achtu-at-cancion/ 
Yaja nusan kichiwki miak dajdatka pal kiana ne Nawat pal te miki.   

Yaja kitemuj wan kiajsik Nawatajtaketzanimet pal uksé tejtechan wan kojkojtantechan, wan tajtaketzki inwan yejemt. Yaja tajtaketzki iwan Tajtzin Chelino (Marcelino Galicia Fabián) pal Takupan, tik Ajwechapan, tik Kuskatan; wan iwan Tajtzin Luciano Nolasco pal Nawijtzalku, tik Sentzunhat, tik Kuskatan. Tejemet weli tikakit tay Nantzin Paula tajtaketzki inwan ini Nawataketzanimet su tiktemuat ne taketzalis "mukaki" tik ne matapan. http://tushik.org/mukaki/

Se siwat kaj itukey Inés Melara kiwawasuj se galanchín takwikalis ipanpa Nantzin Paula López. Yaja kilwij ini takwikalis keman panutiwita makwil shiwit ka Nantzin Paula mikik. Se takutun pal ini takwikalis ina kia né:

"Paula López, isiwapil ne apan wan witzti, Witzapan, an Santo Domingo de Guzmán

Paula tatuktiani, tamachtiani, taketzani, takwikani,  wan poetaj pal nawat,

Paula ipal ne sukit,

Paula taja tikumit wan kumal,

Taja titzutzukul ne kiwika kaliljtik ne ikman ichtaka,

Paula tayektzinchiwalis." Viñeta Cultural. Nantzin Paula López (por Karina Zelaya). https://openeducationalberta.ca/nawatse/chapter/los-pronombres-de-objeto-directo-e-indirecto/

 Ijilpika 

Takutun:Kuskatanchanejket